作者：葛长庚
词牌/韵律：摸鱼儿

paragraphs: 雨肥梅、亭台初夏。
昙花开向前夜。
纯阳鹤会先三日，何处神仙降驾。
知得也。
□□是、西山彭抗来胎化。
平生性野。
自倒指今年，七旬有六，使节半天下。
焚金兽，毋惜满斟玉斝。
儿孙况又潇洒。
公今骨相如松在，一掬精神堪画。
於今且。
□□炼、金丹成了为凭藉。
归心莲社。
便做得乃翁，年登八百，未是寿长者。